CELEX: 62020CN0434
Language: da
Date: 2020-09-16 00:00:00
Title: Sag C-434/20: Anmodning om præjudiciel afgørelse indgivet af Landgericht Frankfurt am Main (Tyskland) den 16. september 2020 — flightright GmbH mod SunExpressGünes Ekspres Havacilik A.S.

14.12.2020   
            
            
               DA
            
            
               Den Europæiske Unions Tidende
            
            
               C 433/20
            
         
      Anmodning om præjudiciel afgørelse indgivet af Landgericht Frankfurt am Main (Tyskland) den 16. september 2020 — flightright GmbH mod SunExpressGünes Ekspres Havacilik A.S.
      (Sag C-434/20)
      (2020/C 433/23)
      Processprog: tysk
      
         Den forelæggende ret
      
      Landgericht Frankfurt am Main
      
         Parter i hovedsagen
      
      
         Sagsøger og appellant: flightright GmbH
      
         Sagsøgt og appelindstævnt: SunExpressGünes Ekspres Havacilik A.S.
      
         Præjudicielle spørgsmål
      
      
                  1)
               
               
                  Skal artikel 4 og 7 i forordning (EF) nr. 261/2004 (1) fortolkes således, at en ombookning til en anden, tidligere flyafgang, hvormed luftfartspassageren når sit endelige bestemmelsessted 10 timer og 1 minut før det planlagte ankomsttidspunkt for den oprindeligt bookede flyafgang, udgør en boardingafvisning, der udløser en ret til kompensation?
               
            
                  2)
               
               
                  Såfremt det første spørgsmål besvares bekræftende: Skal luftfartspassageren — således som det i princippet kræves i henhold til artikel 3, stk. 2, henholdsvis artikel 2, litra j), i forordning (EF) nr. 261/2004 — også i dette tilfælde have været til stede ved indcheckningen på det tidspunkt, der er angivet, have været til stede senest 45 minutter før den offentliggjorte afgangstid for den oprindeligt bookede flyafgang eller være mødt frem til boarding for at være omfattet af anvendelsesområdet for forordning (EF) nr. 261/2004, henholdsvis for at begrunde en boardingafvisning, der udløser en ret til kompensation, selv om dette — som følge af, at pågældende gjorde brug af den ombookede, tidligere erstatningsflyvning — faktisk ikke længere var muligt?
               
            
         (1)  Europa-Parlamentets og] Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).